เตือนเวนคืนประกันบำนาญขาดทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — คปภ.เตือนประชาชน เวนคืนกรมธรรม์ประกันชีวิตแบบบำนาญ ให้ระวัง อาจโดนเรียกภาษีคืนและไม่ได้รับเงินตามสัญญา 
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้การทำประกันชีวิตแบบบำนาญได้รับความนิยมมากจากผู้เอาประกันภัยมากขึ้น และบริษัทประกันชีวิตก็บุกตลาดอย่างหนัก จากการที่รัฐบาลให้สามารถหักลดหย่อนภาษีเงินได้บุคคลธรรมดาเพิ่มจากเดิม 1 แสนบาท เป็น 3 แสนบาท โดยวงเงิน 2 แสนบาท ที่เพิ่มขึ้นมาต้องไม่เกิน 15% ของเงินได้พึงประเมินตามประกาศของกรมสรรพากร 
อย่างไรก็ตาม แม้ว่าเงื่อนไขสัญญาของกรมธรรม์ประกันชีวิตแบบบำนาญระบุให้ผู้เอาประกันภัย สามารถเวนคืนกรมธรรม์ได้ก่อนวันครบกำหนดที่จะได้รับเงินบำนาญก็ตาม แต่ คปภ.มีความเห็นว่ากรณีผู้เอาประกันภัยมีความจำเป็นต้องเวนคืนกรมธรรม์ก่อนกำหนดเวลา ก็สามารถทำได้ แต่ต้องใช้ความระมัดระวังมาก
“มีโอกาสที่จะเสียสิทธิในการนำไปหักลดหย่อนภาษีเงินได้บุคคลธรรมดาในปีภาษีนั้นๆ แล้ว อาจจะต้องจ่ายเงินในส่วนที่ได้รับการลดหย่อนภาษีในปีก่อนๆ พร้อมเงินเพิ่ม คืนให้แก่กรมสรรพากรอีกด้วย 
นางจันทรา กล่าวเพิ่มเติมว่า การทำประกันชีวิตแบบบำนาญเป็นการประกันชีวิตที่มุ่งเน้นให้ความคุ้มครองเกี่ยวกับการสร้างหลักประกันรายได้ให้แก่ผู้สูงอายุเมื่อยามเกษียณอายุ โดยจะจ่ายเงินคืนให้เป็นรายเดือนเมื่อครบสัญญาหรือจนกว่าผู้เอาประกันจะเสียชีวิต